JKN วอลุ่มแน่น-พุ่งแรง11% นิวไฮรอบ 4 เดือน รับงบ Q1 กำไรโต-โบรกฯเชียร์ซื้อเป้า 5 บ.
JKN วอลุ่มแน่น-พุ่งแรง11% นิวไฮรอบ 4 เดือน รับงบ Q1 กำไรโต-โบรกฯเชียร์ซื้อเป้า 5 บ.
JKN วอลุ่มแน่น-พุ่งแรง11% นิวไฮรอบ 4 เดือน รับงบ Q1 กำไรโต-โบรกฯเชียร์ซื้อเป้า 5 บ.
15 พ.ค. 2563

ผู้สื่อข่าวรายงานว่า บริษัท เจเคเอ็น โกลบอล มีเดีย จำกัด (มหาชน) หรือ JKN ณ เวลา 14.15.14 น. อยู่ที่ระดับ 4.78 บาท บวก 0.48 บาท หรือ 11.16% ด้วยมูลค่าซื้อขาย 101.77 ล้านบาท ราคาหุ้นนิวไฮในรอบ 4 เดือนโดยเทียบตั้งแต่หุ้นทดสอบระดับ 4.80 บาท เมื่อวันที่ 15 ม.ค.63

บล.เคทีบี (ประเทศไทย) ระบุในบทวิเคราะห์ว่า JKN ยังคงคำแนะนำ “ซื้อ” ที่ราคาเป้าหมาย 5.00 บาท อิง PER 11.0x JKN รายงานกำไรสุทธิๆตรมาส1/63 ที่ 95 ล้านบาท (+18%เทียบช่วงเดียวกันของปีก่อน, +90% เทียบไตรมาสก่อนหน้า) สูงกว่าตลาดและคาดจาก SG&amp;A expense ที่ต่ำกว่าคาด หนุนโดย1) รายได้ในประเทศที่ 281 ล้านบาท (-4%เทียบช่วงเดียวกันของปีก่อน, +8% เทียบไตรมาสก่อนหน้า) เพิ่มขึ้นเทียบไตรมาสก่อนหน้าจากการขายคอนเทนต์ให้ผู้ประกอบการทีวีดิจิทัลเพิ่มขึ้น และรายได้จาก cable/ satellite กลับมาเติบโตอีกครั้ง, 2) รายได้จากต่างประเทศยังคงขยายตัวต่อเนื่อง +15%เทียบช่วงเดียวกันของปีก่อน, +17% เทียบไตรมาสก่อนหน้า, 3) รายได้จากการขายผลิตภัณฑ์ -100%เทียบช่วงเดียวกันของปีก่อน, -100% เทียบไตรมาสก่อนหน้า
4) gross profit margin ที่ 40.3% ลดลงเทียบช่วงเดียวกันของปีก่อน, เพิ่มขึ้นเทียบไตรมาสก่อนหน้าจากการขายคอนเทนต์ให้ทีวีดิจิทัลซึ่งมี margin สูง และ 5) other income ที่ 40 ล้านบาท ปรับตัวเพิ่มขึ้นเทียบช่วงเดียวกันของปีก่อน,เทียบไตรมาสก่อนหน้าส่งผลจาก รายได้จากการขายคอนเทนต์ละครไทยไปต่างประเทศ และ FX gain โดย JKN มี backlog ณ สิ้น ไตรมาส 1/63 ที่ 282 ล้านบาท คาดทยอยรับรู้รายได้บางส่วนในไตรมาส2/63
ทั้งนี้ กำไรสุทธิไตรมาส 1/63 มีสัดส่วนเป็น 34% ของกำไรสุทธิปี 2563 เนื่องจากเป็น high season ยังเชื่อว่า JKN จะได้รับประโยชน์จากการแข่งขันที่รุนแรงของกลุ่มทีวีดิจิทัล ดังนั้นคงประมาณการกำไรสุทธิปี 2020E ที่ 277ล้านบาท (+9%เทียบช่วงเดียวกันของปีก่อน)
ราคาหุ้น outperform SET 9% ใน 3 เดือนที่ผ่านมา จากผลกระทบเชิงบวกจาก COVID-19 คาดว่าราคาหุ้นจะปรับตัวขึ้นจากผลประกอบการไตรมาส1/63  ที่ดีกว่าตลาดคาด อย่างไรก็ตามมองว่าราคาปัจจุบันน่าสนใจ และยังไม่สะท้อนผลการดำเนินงานที่จะกลับมาเติบโตโตต่อเนื่องได้ในปี 2020E เมื่อเทียบกับกลุ่ม Media ซึ่งผลประกอบการกลุ่มลดลงเทียบช่วงเดียวกันของปีก่อนปัจจุบัน JKN เทรดอยู่ที่ 2020E PER 9.3x ต่ำกว่า peer